கேள்வி: மாவீரர் துயிலுமில்லப் பாடல் என்பது என்ன?
பதில்: மாவீரர் நாள் அன்றும் தமிழீழ விடுதலைப் புலிகள் மாவீரர்களின் வீரவணக்க நிகழ்வுகளிலும் ஒலிக்கப்படும் பாடல் மாவீரர் துயிலுமில்லப் பாடல் ஆகும். கவிஞர் புதுவை இரத்தினதுரை எழுதிய இப்பாடலை இசைவாணர் கண்ணின் இசையில் வர்ண ராமேஸ்வரன், சிட்டு (விடுதலைப் புலி உறுப்பினர்), மணிமொழி கிருபாகரன், அபிராமி ஆகியோர் பாடியுள்ளனர். 1992ம் ஆண்டு இறுதிப்பகுதியில் யாழ். கொக்குவில் அமைந்திருந்த தமிழோசை ஒலிப்பதிவுக் கலையகத்திலே நாட்டுப்பற்றாளர் நித்தியானந்தன் அவர்களால் இப்பாடல் ஒலிப்பதிவு செய்யப்பட்டது. 1995ம் ஆண்டுவரை மாவீரர் நாள் நிகழ்விலே நள்ளிரவு வேளையில் மாவீரர்களுக்கு ஈகைச்சுடர் ஏற்றும் வழக்கம் இருந்து வந்துள்ளது. ஆனால் 1995ம் ஆண்டு பிற்பகுதியில் மக்கள் யாழ்ப்பாணத்திலிருந்து இடம்பெயர்ந்து வன்னிக்குச் சென்ற வேளை, கிடைக்கப்பெற்ற ஆவணத்தின் பொருட்டு மாவீரர் நாளன்று, ஈகைச்சுடர் ஏற்றும் நேரம் நள்ளிரவிலிருந்து மாலை 6.05 ஆக மாற்றப்பட்டது. இந்நேரமானது முதல் மாவீரரான செல்வச்சந்திரன் சத்தியநாதன் அவர்கள் வீரச்சாவடைந்த நேரமாகும். எனவே துயிலுமில்லப்பாடலில் வரும் ‘‘''நள்ளிரா வேளையில் நெய் விளக்கேற்றியே நாமுமை வணங்குகிறோம்''’’ என்ற வரி ‘‘''வல்லமை தாருமென்றுங்களின் வாசலில் வந்துமே வணங்குகின்றோம்''’’ என மாற்றப்பட்டு, வன்னியில் ஒலிப்பதிவுக்கூட வசதியில்லாத பொழுதில் கிளிநொச்சி 55ம் கட்டை மின்வாரியக் கட்டிடத்தில் வைத்து மீள் ஒலிப்பதிவு செய்யப்பட்டது. இப்பாடல் வரியை மீள் ஒலிப்பதிவு செய்தவர் நிதர்சனம் தர்மேந்திராக் கலையகப் பொறுப்பாளர் ஒலிப்பதிவாளர் கிருபா அவர்கள்.